קציעה עלון

קציעה עלון (נולדה ב-1971) היא חוקרת ספרות, פמיניסטית מזרחית, מרצה, פעילה חברתית, אוצרת, מבקרת אמנות ובעלת הוצאת הספרים "גמא". ממייסדות תנועת "אחותי – למען נשים בישראל". כלת פרס ראש הממשלה לסופרים עבריים 2017. עלון היא חברת מערכת בכתב העת "תיאוריה וביקורת", וכיהנה כראש התוכנית ללימודי מגדר במכללה האקדמית בית ברל.

== ביוגרפיה ==
עלון נולדה בשנת 1971 בירושלים, למדה בבית הספר התיכון ליד האוניברסיטה, שירתה בצבא כקצינת הוראה.

בוגרת תואר ראשון בתולדות האמנות ותקשורת באוניברסיטה העברית. בתואר השני, עסקה ביחסי יהודים נוצרים, ואת הדוקטורט שלה כתבה בהנחיית פרופ' רות קרטון-בלום, בנושא הפרוזה של אהרן אפלפלד תוך עמידה על הקשרים שבין שיח השואה לבין השיח הפוסט קולוניאלי, החוקר את השפעות הכיבוש.

בשנת 2014 הקימה את הוצאת הספרים "גמא".

דודה הוא הסופר והמשורר צדוק עלון. עלון מתרגלת את "ספר הידע".

== כתיבתה ==
כתיבתה של עלון מאופיינת בעיסוק במושג 'מזרחים'. תוך כדי כך, היא מציגה עולם שלם של שירה, מאמרים ואמנות, כולם נכתבו על ידי יהודים מזרחיים, בהם היא מתבוננת וכותבת את פרשנותה. כמו כן, היא עוסקת בהצטלבויות של פמיניזם ומזרחיות, אותו ניתן לראות בספרה "שוברות קירות" שנכתב בשיתוף עם שולה קשת.

בעבודתה, היא מוחה וחוקרת את ההפרדה בין מזרחים לאשכנזים בימינו ובעבר, תוך השוואה לשאר סוגי הדיכוטומיה בחברה. היא ביקורתית ביחס למושג 'מזרחיות' ומצביעה על אופנים בהם הוא מערער ויוצר אי נחת ביחס לקטגוריות של זהות כמו יהודים וערבים. היא אינה מוכנה לקבל את הקטבים שנוצרו בחברה, וטוענת שהמזרחיות מסרבת להיצמד לקוטב אחד; כמו ההפרדה בין נשים לגברים.

== ספריה ==
עד כה פרסמה 14 ספרים:
* אמנות הסימפטום: קריאות ביצירותיו של אהרן אפלפלד / יוחאי אופנהיימר, קציעה עלון. הוצאת גמא, 2014
* אפשרות שלישית לשירה: עיונים בפואטיקה מזרחית / קציעה עלון. הוצאת הקיבוץ המאוחד, 2011
* שושנת המרי השחורה: קריאות בשירה מזרחית / קציעה עלון. משרד הביטחון – ההוצאה לאור, 2014
* שוברות קירות: אמניות מזרחיות עכשוויות בישראל / קציעה עלון, שולה קשת. ארגון אחותי, 2013
* אנא מן אלמגרב: קובץ מאמרים על היצירה הפואטית של ארז ביטון / קציעה עלון, יוחאי אופנהיימר. הוצאת גמא והוצאת הקיבוץ המאוחד, 2014
* עדות היופי וחוקת הזמן, מאמרים על אמירה הס / עריכה: קציעה עלון. הוצאת גמא, 2016
* אופ- פוטו, אוסף הצד האחורי של הצילום הישראלי / קציעה עלון. הוצאת גמא, 2017
* לשכון בתוך מילה: הרהורים על זהות מזרחית / קציעה עלון. הוצאת גמא, 2015
* שני ספרי פרשנות על ספר רוחני בשם ספר הידע:
:* אור השמיים ירד על כדור הארץ / קציעה עלון. הוצאת גמא, 2016
:* שלושת הפרחים / קציעה עלון. הוצאת גמא, 2016
* רק האוויר בחוץ שגיא, כל השירים של מירי בן שמחון, כולל שירים מן העזבון, בלוויית מסה מאת קציעה עלון, הוצאת גמא, 2018
==קישורים חיצוניים==
* 
* 
* מאמרי [https://www.haokets.org/writer/קציעה-עלון-1/ קציעה עלון], באתר "העוקץ"
* מאמרי [https://www.erev-rav.com/archives/author/ktzia-alon קציעה עלון] באתר "ערב רב"
* [https://glz.co.il/גלצ/תוכניות/שיר-בכיס/קציעה-עלון קציעה אלון מקריאה שיר] של מירי בן-שמחון "שיר ידידות מזרחי ואדיפלי", גלי צה"ל, נובמבר 2017
* [http://www.bananot.co.il/author/ktzia-alon קציעה עלון] באתר [http://www.bananot.co.il/ בננות]
* 
* אתר [https://www.gamaisrael.com/ הוצאת גמא]

== הערות שוליים ==

קטגוריה:פעילות פמיניזם מזרחי
קטגוריה:סגל סמינר הקיבוצים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת אריאל בשומרון: מדעי החברה והרוח
קטגוריה:ישראליות שנולדו ב-1971
קטגוריה:ישראלים שנולדו ב-1971